Diari Oficial de la Generalitat Valenciana


Sumari del DOGV 5592, del 05-09-2007 (2007/10432)

Notificació a Rosa Alarcón Pinazo de la sentència dictada en les actuacions del juí verbal número 1275/2006.
------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10860


Data del document
:   18-07-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Notificació a Rosa Alarcón Pinazo de la sentència dictada en les actuacions del juí verbal número 1275/2006. [2007/10728]  
Mitjançant este edicte es fa saber:   
Que en este Jutjat se seguix juí verbal (desnonament per falta de pagament) amb el número 1275/2006, a instància d'Enrique Morell Casañ, representat per la procuradora Teresa García Carreño i assistit pel lletrat [...], contra Rosa Alarcón Pinazo, sobre desnonament i reclamació de quantitat, en què la magistrada Matilde Sabater Alamar ha acordat, en el dia de hui, notificar la sentència dictada en les presents actuacions a la demandada que es troba en parador ignorat, Rosa Alarcón Pinazo, que té l'encapçalament i la decisió que, literalment, diuen així:  
«Jutjat de Primera Instància número 21 de València  
Juí verbal 1275/2006  
Sentència número: 152  
València, 16 de juliol de 2007  
Matilde Sabater Alamar, magistrada jutgessa del Jutjat de Primera Instància número 21 de València, ha vist les presents actuacions de juí verbal, registrades amb el número 1275/2006, en virtut de la demanda interposada per Enrique MoreIl Casañ, representat per la procuradora María Teresa García Carreño i assistida del lletrat Enrique Morell, contra Rosa Alarcón Pinazo, rebel en estes actuacions, sent-ne objecte del plet el desnonament per falta de pagament de la renda i la reclamació de quantitat.  
Antecedents de fet  
1. María Teresa García Carreño, en la representació acreditada d'Enrique Morell, va interposar demanda de juí verbal civil contra Rosa Alarcón Pinazo, en la qual al·legava que, en virtut de contracte subscrit l'11 d'octubre de 2004, va arrendar a la demandada els baixos comercials de la seua Propietat situats al carrer de l'Alcalde Cano Coloma, número 2, baixos, A (contigu al pati d'entrada a la finca), de València, sent-ne la renda pactada la de 390,65 euros més l'impost sobre el valor afegit mensuals, renda que havia de pagar l'arrendatari dins dels set primers dies de cada mes. Dit això, l'arrendatària no ha pagat les rendes des del mes de març de 2005. En la pètita de la demanda se sol·licita la condemna a pagar la quantitat anterior més les successives rendes que es reporten fins al llançament efectiu.  
2. Admesa a tràmit la demanda mitjançant la interlocutòria dictada el 29 de desembre de 2006, es va assenyalar data per a la celebració de la vista, la qual va tindre lloc, després de diverses suspensions, el 16 de juliol de 2007. Hi va comparéixer la part actora, però no la demandada que, per aquest fet, va ser declarada en rebel·lia. A l'acte del juí, després de ratificar-se la part actora en el contingut de la seua demanda, va sol·licitar que se declaràs resolt el contracte amb els pronunciaments inherents i la condemna de la demandada a pagar les rendes indicades en la demanda més les que vencen amb posterioritat fins al llançament efectiu i va sol·licitar la recepció del plet a prova, el qual va ser concedit i es van practicar aquelles proves que, proposades van ser admeses. Després d'això, les actuacions es van declarar concloses i vistes per a dictar sentència.  
3. De la prova practicada a l'acte del juí oral han quedat acreditats tots els fets al·legats per l'actora en la seua demanda i s'han exposat a l'antecedent de fet primer de la present resolució.  
Fonaments de dret  
1. Exercita la part actora en este procediment una acció acumulada de desnonament per falta de pagament de renda estipulada i reclamació de quantitat sobre la base del que disposen els articles 250.1.1 i 438.3.3 de la Llei d'Enjudiciament Civil, en relació amb les disposicions aplicables de la Llei d'Arrendaments Urbans, el carrer de l'Alcalde Cano Coloma, número 2, baixos, A (contigu al pati d'entrada a la finca), de València, arrendament concertat mitjançant contracte subscrit l'1 d'octubre de 2004, i es van efectuar les al·legacions que s'han exposat als antecedents de fet de la present resolució.  
Sobre la base del contingut de l'article 496 de la Llei d'Enjudiciament Civil, que en el paràgraf segon establix que: "La declaració en rebel·lia no es considerarà com a assentiment ni com a admissió dels fets de la demanda, tret dels casos en què la llei expressament dispose el contrari", la resolució de la present controvèrsia s'haurà d'efectuar sobre la base del resultat de la prova practicada a instàncies de la part actora, ja que és a esta a qui li correspon acreditar els fets al·legats com a base de la seua pretensió perquè esta prospere, d'acord amb les normes generals de la càrrega de la prova establides en l'article 217 de la llei esmentada anteriorment.  
2. Les pretensions que de forma acumulada exercita la part actora fent-ne ús de la facultat que li atorga la nova Llei d'Enjudiciament Civil, van íntimament lligades, de tal forma que, acreditat a través de la documentació s'adjunta a la demanda, la part demandada ha deixat de pagar la renda corresponent a les mensualitats que s'han exposat en els fets provats de la present resolució, cal estimar la pretensió de l'actora perquè es declare resolt el contracte subscrit i que es condemne la demandada a pagar 6.959,12 euros, que corresponen a les mensualitats de març de 2006 a juliol de 2007, ambdues inclusivament, d'acord amb el que disposa l'article 27.2.a de la Llei d'Arrendaments Urbans, condemna que, atesa la petició formulada per la part actora i el contingut de l'article 220 de la llei, s'haurà de fer extensiva a l'import de les rendes que es reporten fins al llançament efectiu de la demandada a raó de 409,36 euros mensuals.  
3. Pel que fa a les costes i segons l'article 394.1 de la Llei d'Enjudiciament Civil, Llei 1/2000, de 7 de gener, estes costes les ha de pagar la demandada.  
Vists els articles esmentats i els altres aplicables de manera general i pertinent  
Decisió  
Que amb l'estimació íntegra de la demanda interposada per Enrique Morell Casañ contra Rosa Alarcón Pinazo:  
a) Declare resolt el contracte d'arrendament que sobre el local de negoci situat al carrer de l'Alcalde Cano Coloma, número 2, baixos, A (contigu al pati d'entrada a la finca), va ser subscrit entre el demandant i la demandada l'1 d'octubre de 2004 per falta de pagament de la renda pactada, i en conseqüència declare el desnonament de Rosa Alarcón Pinazo de l'esmentada finca, amb l'advertència que si no la desallotja dins del termini legal, en serà llançada i a càrrec seu.  
b) Condemne Rosa Alarcón Pinazo a pagar 6.959,12 euros que corresponen a les mensualitats de març de 2006 a juliol de 2007, ambdues inclusivament, així com a pagar l'import de les rendes que es reporten fins al llançament efectiu a raó de 409,36 euros mensuals.  
c) Les costes les pagarà la demandada.  
Incloeu la present resolució al llibre de sentències i deixeu-ne un testimoniatge en les actuacions, i notifiqueu-la a les parts fent-los saber que esta no és ferma i que s'hi pot interposar un recurs d'apel·lació que resoldrà l'Audiència Provincial de València, el qual es preparà davant este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.  
Publicació. La magistrada jutgessa ha donat, firmat i publicat la sentència anterior, la qual subscriu, mentre celebrava audiència publica el dia de hui. En done fe».  
I perquè valga d'edicte de notificació de la sentència a la demandada, en parador ignorat, estenc este edicte que es fixarà al tauler d'anuncis d'este Jutjat i es publicarà en el butlletí oficial de la comunitat autònoma.   
València, 18 de juliol de 2007.- El secretari: Nicolás María González Soria.